“Ons het die formaat bestudeer en ons weet dis ’n ander manier om vir die Euro’s te kwalifiseer, so ons sal dit baie ernstig opneem.”
Die twee Wêreldbekerwenners het mekaar in die Allianz Arena aangedurf. Dit het gelyk na die perfekte wedstryd om die Nasies­liga af te skop.
Die Franse moet egter dankbaar wees vir hul doelwagter Alphonse Areola, wat ’n uitstekende debuutvertoning gehad het en ’n paar goeie doelpogings in die tweede helfte gekeer het.
Areola is gekies in die plek van die beseerde Hugo Lloris. Dis die enigste verandering wat Frank­ryk se afrigter, Didier Deschamps, gemaak het in vergelyking met die span wat in Julie die eindstryd van die Wêreldbeker-toernooi teen Kroasië begin het.